ΓΡΑΠΤΗ ΕΡΩΤΗΣΗ E-2047/03

υποβολή: Maurizio Turco (NI), Marco Pannella (NI), Emma Bonino (NI),Marco Cappato (NI), Benedetto Della Vedova (NI), Gianfranco Dell'Alba (NI)και Olivier Dupuis (NI) προς την Επιτροπή

(19 Ιουνίου 2003)

Θέμα: Παραβίαση της θρησκευτικής ελευθερίας στο Λάος: συλλήψεις χριστιανών πολιτών επειδή δεν θέλουν να απαρνηθούν την πίστη τους

Λαμβάνονταςπόψη ότι:

- το Κίνημα του Λάος για τα Δικαιώματα του Ανθρώπου γνωστοποίησε ότι μεταξύ 17 και 27 Μαΐου 2003, στο Muong Nong, στην επαρχία Savannakhet (Νότιο Λάος), είκοσι χριστιανοί πολίτες συνελήφθησαν από τις αρχές επειδή δεν θέλησαν να απαρνηθούν την πίστη τους·

- οι είκοσι συλληφθέντες χριστιανοί πολίτες, όλοι τους μέλη της εθνικής μειονότητας Bru (So), λέγονται Haye, Pong, Souyvarn, Vad, See, Choulell, Tan, Ached, Aphad, Laheuy, Alsouylaheuy, Varn, Saly, Asoul, Taliang, Avang, Alorn, Achee, Lahoum και Asouk·

- στις 3 Απριλίου 2003 ξεκίνησε το τρίτο κύμα συλλήψεωνπό την καθοδήγηση των περιφερειακών αρμοδίων του Μετώπου του Λάος για την Εθνική Ανοικοδόμηση, οργάνωση προσκείμενη στο κόμμα που μονοπωλεί την εξουσία, επιφορτισμένη με τη διαχείριση των θρησκευτικώνποθέσεων στη Λαϊκή Δημοκρατία του Λάος· ειδικότερα, στις 3 Απριλίου 2003, τρία στελέχη της χριστιανικής κοινότητας συνελήφθησαν στο Nong Ing και δεκατρείς χριστιανοί πολίτες εκδιώχθηκαν από τα σπίτια τους και τα χωριά τους στο Muong Nong, ενώ στις 29 Απριλίου δεκατέσσερις χριστιανοί εκδιώχθηκαν από το πρεσβυτέριό τους στο Kengkok·

- η συγκεκριμένη εκστρατεία καταπίεσης των θρησκευτικών μειονοτήτων στο Λάος εντάσσεται στο πλαίσιο μιας γενικότερης κρατικής πολιτικής που σκοπό έχει να αναγκάσει τους πολίτες να επιλέξουν μεταξύ της απάρνησης θρησκευμάτων μη αναγνωρισμένων από το κράτος, της εγκατάλειψης της περιοχής ή της απομάκρυνσης τους από το σπίτι τους ή το χωριό τους, ή ακόμη της σύλληψής τους.

Δεδομένου ότι:

- παρόμοιες ενέργειες αντίκεινται τόσο στο σύνταγμα του Λάος όσο και στις διεθνείς συμβάσεις που έχειπογράψει το Λάος·

- το πενταετές σχέδιο της ΕΕ για την παροχή οικονομικής βοήθειας στο Λάος προβλέπει χρηματοδότηση ύψους 14 εκατομμυρίων ευρώ για την περίοδο 2002-2004.

Θα επιθυμούσαμε να μάθουμε εάν:

- η Επιτροπή είναι ενήμερη για τα γεγονότα που περιγράφονται ανωτέρω, για τα σοβαρά και διαρκή κρούσματα παραβίασης της θρησκευτικής ελευθερίας και των θεμελιωδών ανθρωπίνων δικαιωμάτων, καθώς και για την καταστρατήγηση του συντάγματος του Λάος και των διεθνών συμβάσεων που κυρώθηκαν από το Λάος·

- εκτιμά ότι η χορήγηση οικονομικής βοήθειας στο Λάος θα μπορούσε να εξαρτηθεί από τον σεβασμό των θεμελιωδών ανθρωπίνων δικαιωμάτων και, πρωτίστως, του συντάγματος της χώρας·

Απάντηση του κ. Patten εξ ονόματος της Επιτροπής

(31 Ιουλίου 2003)

Η Επιτροπή γνωρίζει τις καταγγελίες σύμφωνα με τις οποίες εξακολουθούν ναφίστανται περιορισμοί στην ελευθερία θρησκευτικής έκφρασης στο Λάος, συμπεριλαμβανομένων και καταγγελιών μελών χριστιανικών ομάδων τα οποία κρατούνται λόγω θρησκευτικών πεποιθήσεων. Αυτό συμβαίνει παρά το γεγονός ότι

το σύνταγμα προβλέπει ρητά το δικαίωμα και την ελευθερία της πίστης ή μη σε μία θρησκεία. Το επίπεδο ανεξιθρησκίας διαφέρει από περιοχή σε περιοχή. Ενώ έχουν γίνει καταγγελίες σχετικά με τις δυσκολίες που αντιμετωπίζουν διάφορες χριστιανικές ομάδες για την εξεύρεση νέων χώρων λατρείας σε ορισμένες επαρχίες, οι καθολικοί και οι προτεστάντες μπορούν να ασκούν ελεύθερα τα θρησκευτικά τους καθήκοντα σε άλλα μέρη της χώρας.

Ο Χάρτης Θεμελιωδών Δικαιωμάτων της Ένωσης, ο οποίος καθοδηγεί την εξωτερική δράση της Επιτροπής στον τομέα των ανθρωπίνων δικαιωμάτων, αναφέρει ρητά ότι ο καθένας έχει δικαίωμα στην ελευθερία σκέψεως, συνειδήσεως και θρησκείας (άρθρο 10) και ότι η πολιτισμική, θρησκευτική και γλωσσική πολυμορφία πρέπει να γίνεται σεβαστή.

Η Ένωση έχει κατέπανάληψη δηλώσει ότι τα ανθρώπινα δικαιώματα και ο εκδημοκρατισμός πρέπει να αποτελούν αναπόσπαστο μέρος κάθε πολιτικού διαλόγου με τις τρίτες χώρες (αυτό συμβαίνει και με τη Λαϊκή Δημοκρατία του Λάος).

Έτσι, η θρησκευτική ελευθερία και τα δικαιώματα των θρησκευτικών μειονοτήτωνποστηρίζονται στο πλαίσιο του διμερούς πολιτικού διαλόγου και, κατά περίπτωση, με πρωτοβουλίες και δημόσιες δηλώσεις, καθώς και στο πλαίσιο των δραστηριοτήτων της Ένωσης σε φόρουμ, όπως η Επιτροπή των Ηνωμένων Εθνών για τα Ανθρώπινα Δικαιώματα ή η Τρίτη Επιτροπή της Γενικής Συνέλευσης των ΗΕ.

Στην περίπτωση του Λάος, η Επιτροπή παρακολουθεί από κοντά την κατάσταση των θρησκευτικών μειονοτήτων καθώς και άλλα θέματα που έχουν σχέση με τα ανθρώπινα δικαιώματα, ενώ διατυπώνει συχνά τις ανησυχίες της στις διμερείς συναντήσεις που έχει με την κυβέρνηση του Λάος. Έτσι, η κατάσταση των ανθρωπίνων δικαιωμάτων, συμπεριλαμβανομένης της θρησκευτικής ελευθερίας, θα είναι επίσης μεταξύ των θεμάτων που θα συζητηθούν στη συνάντηση της Μικτής Επιτροπής ΛΔΛ-Ευρωπαϊκής Επιτροπής, η οποία αναμένεται να πραγματοποιηθεί το φθινόπωρο του 2003.

Η ΛΔΛ είναι η φτωχότερη από τις χώρες της Νοτιοανατολικής Ασίας και κατατάσσεται στην 143η θέση επί συνόλου 173, σύμφωνα με το Δείκτη Ανθρώπινης Ανάπτυξης του Αναπτυξιακού Προγράμματος (UNDP) των Ηνωμένων Εθνών. Η κοινοτική βοήθεια, η οποία επικεντρώνεται σε δραστηριότητες ανάπτυξης τηςπαίθρου και στη στήριξη της βασικής εκπαίδευσης, απευθύνεται στις πλέον ευπαθείς πληθυσμιακές ομάδες της κοινωνίας του Λάος, και ιδίως στις περιοχές όπουπάρχουν εθνοτικές μειονότητες.

Δεδομένων των επιπέδων φτώχειας στο Λάος, η Επιτροπή ενθαρρύνει την κυβέρνηση του Λάος να σημειώσει πρόοδο στον τομέα των ανθρωπίνων δικαιωμάτων, συνεχίζοντας παράλληλα την παροχή βοήθειας στον πληθυσμό. Η πρόσφατη εγκαινίαση της αντιπροσωπείας της Επιτροπής στη Βιεντιάν θα προσφέρει μεγαλύτερες δυνατότητες στην Επιτροπή, ώστε να αρχίσει έναν εκτενέστερο διάλογο με τις αρχές σε θέματα ανθρωπίνων δικαιωμάτων.